ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση εν μέρει της 2/2019 απόφασης της Ολομέλειας των Δικαστικών του Διοικητικού Πρωτο-
δικείου Πειραιώς σε συμβούλιο.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφάλματος στην υπό στοιχεία Δ.Α.Ε.Φ.Κ.Κ.Ε./6350/Α325/11.3.2021 κοινή υπουργική απόφα-
ση που δημοσιεύθηκε στην Εφημερίδα της Κυβερνήσεως (Β’ 964).
Διόρθωση σφάλματος στην υπό στοιχεία Δ.Α.Ε.Φ.Κ.Κ.Ε./26169/Α325/27.11.2020 κοινή υπουργική από-
φαση που δημοσιεύθηκε στην Εφημερίδα της Κυβερνήσεως (Β’ 5293).
ΑΠΟΦΑΣΕΙΣ
Αριθμ. 23/2020
(1)
Έγκριση εν μέρει της 2/2019 απόφασης της Ολομέλειας των Δικαστικών του Διοικητικού Πρωτο-
δικείου Πειραιώς σε συμβούλιο.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα, στις 3 Ιουνίου 2020, ημέρα Τετάρτη και ώρα
14.00, συνήλθε στο κατάστημα του Συμβουλίου της Επικρατείας και στην αίθουσα συνεδριάσεων της Ολομελεί-
ας, αποτελούμενο από τα μέλη του: Αθ. Ράντο, Πρόεδρο,
Ε. Σάρπ, Ι. Γράβαρη, Σπ. Χρυσικοπούλου, Δ. Σκαλτσούνη, Μ. Πικραμένο, Π. Ευστρατίου, Μ.-Ε. Κωνσταντινίδου,
Αντιπροέδρους του Συμβουλίου της Επικρατείας και
τους Συμβούλους Μ. Γκορτζολίδου, Ε. Αντωνόπουλο, Γ.
Τσιμέκα, Σπ. Μαρκάτη, Δ. Κυριλλόπουλο, Ο. Ζύγουρα, Κ.
Φιλοπούλου, Θ. Αραβάνη, Κ. Πισπιρίγκο, Α. Χλαμπέα, Τ.
Κόμβου, Π. Μπραΐμη, Σ. Βιτάλη, Α.-Μ. Παπαδημητρίου,
Χρ. Ντουχάνη, Β. Κίντζιου, Ελ. Παπαδημητρίου, Β. Πλαπούτα, Μ. Σωτηροπούλου, Ι. Σύμπλη, Α. Γαλενιανού-Χαλ-
κιαδάκη, Α. Μίντζια, Ι. Σπερελάκη, Ρ. Γιαννουλάτου, Χρ.
Σιταρά, Μ. Τριπολιτσιώτη, Χρ. Λιάκουρα, Ιφ. Αργυράκη,
Ν. Σκαρβέλη, Β. Ανδρουλάκη, Στ. Κτιστάκη, Φρ. Γιαννακού και Ε. Σκούρα. Τα λοιπά μέλη, αν και προσκλήθηκαν,
δεν εμφανίσθηκαν, γιατί είχαν κώλυμα. Παρέστη επίσης η Γραμματέας Ελ. Γκίκα, Προϊσταμένη της Διεύθυν-
σης της Γραμματείας του Συμβουλίου της Επικρατείας.
Θέμα της συζητήσεως, σύμφωνα με την πρόσκληση της
Προέδρου, ήταν η κωδικοποίηση και τροποποίηση του
Κανονισμού Εσωτερικής Υπηρεσίας του Διοικητικού
Πρωτοδικείου Πειραιώς.
Το Συμβούλιο άκουσε την εισηγήτρια της υποθέσεως,
Σύμβουλο της Επικρατείας Φρ. Γιαννακού.
Σκέφθηκε κατά τον νόμο
1. Επειδή, με το υπό στοιχεία Γ.Π./14261/4.10.2019
έγγραφο της Προέδρου του Τριμελούς Συμβουλίου Διεύθυνσης του Διοικητικού Πρωτοδικείου Πειραιώς δια-
βιβάσθηκε στο Συμβούλιο της Επικρατείας προς έγκριση
η 2/2019 απόφαση της Ολομέλειας των Δικαστών του
ανωτέρω Δικαστηρίου σε συμβούλιο, με την οποία επιχειρείται η τροποποίηση και κωδικοποίηση του ισχύο-
ντος Κανονισμού Εσωτερικής Υπηρεσίας του εν λόγω
Δικαστηρίου. Ήδη, κατόπιν της από 19.5.2020 προσκλήσεως του Προέδρου του Συμβουλίου της Επικρατείας,
εισάγεται προς έγκριση η απόφαση αυτή.
2. Επειδή, κατά την παράγραφο 1 του στοιχείου Α’ του
άρθρου 17 του Κώδικα Οργανισμού Δικαστηρίων και
Κατάστασης Δικαστικών Λειτουργών (Κ.Ο.Δ.Κ.Δ.Λ.), που
κυρώθηκε με το άρθρο πρώτο του ν. 1756/1988 (Α’ 35),
όπως η παράγραφος αυτή αντικαταστάθηκε με το άρθρο
52 παρ. 1 του ν. 3659/2008 (Α’ 77), «[…] κάθε δικαστήριο
ή εισαγγελία […] καταρτίζουν κανονισμό εσωτερικής
υπηρεσίας, ο οποίος συμπληρώνεται, τροποποιείται ή
αντικαθίσταται, όταν επιβάλλεται από υπηρεσιακές ανάγκες», κατά την επόμενη παράγραφο 2, ο κανονισμός
καταρτίζεται, συμπληρώνεται, τροποποιείται ή αντικαθίσταται από τις ολομέλειες των δικαστηρίων, ενώ, κατά
την παράγραφο 4 του αυτού στοιχείου και άρθρου, όπως
η παράγραφος αυτή αντικαταστάθηκε με το άρθρο 86
παρ. 1 του ν. 4055/2012 (Α’ 51), «Ο Υπουργός Δικαιοσύνης, Διαφάνειας και Ανθρωπίνων Δικαιωμάτων, ο Εισαγ-
γελέας του Αρείου Πάγου, ο Γενικός Επίτροπος της Επικρατείας του Ελεγκτικού Συνεδρίου, ο Γενικός Επίτροπος
της Επικρατείας των τακτικών διοικητικών δικαστηρίων
και ο Πρόεδρος του οικείου Συμβουλίου Επιθεώρησης
έχουν δικαίωμα να ζητήσουν τη σύνταξη, συμπλήρωση,
τροποποίηση ή αντικατάσταση κανονισμού, του οικείου
δικαστηρίου και δικαιοδοτικού κλάδου». Περαιτέρω, στη
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Απριλίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 1432
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1432/09.04.2021
μεν παράγραφο 5 του ίδιου στοιχείου και άρθρου, όπως
το πρώτο εδάφιο αυτής αντικαταστάθηκε με το άρθρο
52 παράγραφος 3 του ν. 3659/2008, ορίζεται ότι: «Οι ανωτέρω κανονισμοί ορίζουν τα τμήματα των δικαστηρίων
και των εισαγγελιών, τον τρόπο συγκρότησής τους, τον
αριθμό των δικασίμων και των υποθέσεων καθεμιάς δικασίμου, την κατανομή των υποθέσεων στα τμήματα,
το χρονικό διάστημα που θα υπηρετούν οι δικαστές στα
τμήματα, καθώς και οποιοδήποτε ζήτημα ανάγεται στην
εσωτερική οργάνωση των υπηρεσιών και στην εύρυθμη
διεξαγωγή των εργασιών τους», στη δε παράγραφο 7,
όπως η παράγραφος αυτή αντικαταστάθηκε με το άρθρο
86 παρ. 2 του ν. 4055/2012, ορίζεται ότι: «Οι κανονισμοί
και οι τροποποιήσεις τους υποβάλλονται αμέσως στις
οικείες ολομέλειες των ανώτατων δικαστηρίων, οι οποίες
έχουν δικαίωμα συμπλήρωσης, τροποποίησης ή ακύρωσης αυτών, ως προς όλα τα σημεία και ειδικότερα ως
προς τον αριθμό των δικασίμων και των υποθέσεων που
προσδιορίζονται σε κάθε δικάσιμο. Οι κανονισμοί ισχύουν μόνο μετά την τελική έγκρισή τους από τις ολομέλει-
ες των ανώτατων δικαστηρίων και αφού διαβιβαστούν
στον Υπουργό Δικαιοσύνης, Διαφάνειας και Ανθρωπίνων
Δικαιωμάτων δημοσιεύονται στην Εφημερίδα της Κυβερνήσεως».
3. Επειδή, όπως έχει γίνει δεκτό (αποφάσεις 5, 6/2013,
3, 6, 15, 16α/2014, 5, 6/2015, 36/2016, 15/2017, 20/2018,
4, 6/2019, 21/2020 της Ολομέλειας του ΣτΕ σε συμβούλιο), καθ’ ερμηνεία των διατάξεων που μνημονεύθηκαν
στην προηγούμενη σκέψη, η Ολομέλεια του Συμβουλίου
της Επικρατείας σε συμβούλιο, κατά τον έλεγχο κανονισμού εσωτερικής υπηρεσίας διοικητικού δικαστηρίου
που υποβλήθηκε προς έγκριση, έχει την αρμοδιότητα,
χωρίς να υποκαθίσταται, καταρχήν, στην κρίση των δικαστών της Ολομέλειας του οικείου δικαστηρίου, να ελέγ-
χει εάν και σε ποιό βαθμό οι συγκεκριμένες διατάξεις
υπηρετούν τον σκοπό της εύρυθμης και αποτελεσματικής λειτουργίας του και υποδεικνύει, όπου χρειάζεται,
την τροποποίησή τους. Οι υποδείξεις αυτές δεν έχουν
γνωμοδοτικό απλώς χαρακτήρα αλλά είναι δεσμευτικές
ως προς τη θέσπιση των ρυθμίσεων ή τροποποιήσεων
που αποτελούν το περιεχόμενό τους.
4. Επειδή, εν προκειμένω, με την παράγραφο 7 του
άρθρου 4 του υπό έγκριση Κανονισμού επιχειρείται η
τροποποίηση της παραγράφου 3 του άρθρου 4 του ισχύοντος Κανονισμού Εσωτερικής Υπηρεσίας του Διοικη-
τικού Πρωτοδικείου Πειραιώς και ορίζεται ότι «Στους
υπηρετούντες Παρέδρους κατά το διάστημα της δοκιμαστικής τους υπηρεσίας, ανατίθενται υποθέσεις σε
ποσοστό 50% επί των οριζομένων για κάθε πρωτοδίκη
κατά τα προαναφερόμενα». Όμως, η χρέωση των Παρέδρων που διανύουν τη δοκιμαστική τους υπηρεσία
επαφίεται στην κρίση του Δικαστή που διευθύνει το Δικαστήριο (απόφαση 5/2016 της Ολομέλειας του ΣτΕ σε
συμβούλιο). Επομένως, η προτεινόμενη ρύθμιση πρέπει
να διαγραφεί (πρβλ. απόφαση 9/2017 της Ολομέλειας
του ΣτΕ σε συμβούλιο).
5. Επειδή, με το άρθρο 11 του υποβληθέντος προς
έγκριση Κανονισμού εισάγονται ρυθμίσεις οι οποίες
αφορούν στη Γραμματεία του Διοικητικού Πρωτοδικείου
Πειραιώς. Επισημαίνεται ότι ενδείκνυται από νομοτεχνική άποψη οι υπό στοιχείο Β’ και τίτλο «Ειδικές ρυθμίσεις»
διατάξεις να αποτελέσουν ξεχωριστό άρθρο 12.
6. Επειδή, με τις «Γενικές Ρυθμίσεις» του ως άνω άρθρου 11 προβλέπεται η κατάργηση του Τμήματος Κα-
θαρογραφής της Γραμματείας του Διοικητικού Πρωτοδικείου Πειραιώς. Η διάταξη αυτή, η οποία προτείνεται
με την αιτιολογία ότι η λειτουργία του ως άνω Τμήματος
έχει καταστεί άνευ αντικειμένου, τίθεται νομίμως και δεν
προκαλεί παρατηρήσεις. Αντιθέτως, προκαλούν παρατηρήσεις οι λοιπές διατάξεις του ίδιου άρθρου (πρβλ. από-
φαση 10/2012 της Ολομέλειας του ΣτΕ σε συμβούλιο), με
τις οποίες προτείνεται η διατήρηση δώδεκα (12) Τμημάτων Γραμματειών Έδρας, τα οποία είναι αντίστοιχα προς
τα Τμήματα Συνεδριάσεων, καθώς επίσης τεσσάρων (4)
ακόμη Τμημάτων με τις ονομασίες «Τμήμα Διοίκησης
και Προσωπικού», «Τμήμα Προσδιορισμού - Κατάθεσης
υποθέσεων ν. 702/1977, ν. 1406/1983, φορολογικών
υποθέσεων και υπηκόων τρίτων χωρών», «Τμήμα Καταθέσεως Ενδίκων Μέσων - Διοικητικής Εκτέλεσης» και
«Τμήμα Πληροφορικής και Οικονομικών» και αντίστοιχα
αντικείμενα. Ειδικότερα, σύμφωνα με το άρθρο μόνο της
117830/1987 κοινής αποφάσεως του Υπουργού Προεδρίας της Κυβέρνησης και του Αντιπροέδρου της Κυ-
βέρνησης και Υπουργού Δικαιοσύνης, περί καθορισμού
αντιστοιχίας των Γραμματειών των δικαστικών υπηρεσιών της Χώρας σε Διευθύνσεις, Τμήματα και Αυτοτελή
Γραφεία (Β’ 719/15.12.1987), «1. Η Γραμματεία [...] των
Εφετείων [...] αντιστοιχεί σε Διεύθυνση. 2. Τα Τμήματα
στα οποία διαιρούνται οι ως άνω Υπηρεσίες σύμφωνα
με τις διατάξεις του Οργανισμού των Δικαστηρίων αντιστοιχούν σε Τμήματα, εφόσον έχουν ορισθεί να υπη-
ρετούν σ’ αυτά τουλάχιστον πέντε υπάλληλοι». Εν προκειμένω, με την 885/25.1.2019 απόφαση του Υπουργού
Δικαιοσύνης, Διαφάνειας και Ανθρωπίνων Δικαιωμάτων
(Β’ 222/1.2.2019) προβλέφθηκαν συνολικά 72 οργανικές
θέσεις υπαλλήλων στο Διοικητικό Πρωτοδικείο Πειραιώς
(60 θέσεις Γραμματέων, 4 ΔΕ Δακτυλογράφων - Χειριστών Η/Υ, 1 ΠΕ Πληροφορικής, 1 ΤΕ Πληροφορικής, 5
Επιμελητών Δικαστηρίων και 1 ΥΕ Φύλακα). Όμως, όπως
αναφέρεται στο υπ’ αρ. ΓΠ3541/4.3.2020 έγγραφο της
Προέδρου του Τριμελούς Συμβουλίου Διεύθυνσης του
ως άνω Δικαστηρίου προς το Συμβούλιο της Επικρατείας,
στο εν λόγω Δικαστήριο υπηρετούν συνολικά πενήντα
ένας (51) υπάλληλοι, εκ των οποίων σαράντα επτά (47)
Γραμματείς, ένας (1) υπάλληλος κλάδου Πληροφορικής
ΤΕ και δύο (2) υπάλληλοι ΙΔΑΧ. Εξάλλου, σύμφωνα με
το ίδιο έγγραφο, έντεκα (11) τμήματα γραμματείας λειτουργούν με τρεις (3) υπαλλήλους και τέσσερα (4) τμή-
ματα με δύο (2) υπαλλήλους. Με τα δεδομένα, όμως,
αυτά, ο αριθμός των νυν υπηρετούντων στο Διοικητικό
Πρωτοδικείο Πειραιώς υπαλλήλων, ο οποίος υπολείπεται
κατά πολύ του αριθμού των προβλεπομένων οργανικών θέσεων, δεν επαρκεί, σύμφωνα με τις διατάξεις της
προπαρατεθείσης κοινής αποφάσεως, για τη στελέχωση
του συνολικώς προτεινομένου αριθμού τμημάτων, αλλά
επαρκεί για τη στελέχωση δέκα (10) τμημάτων γραμματείας. Συναφώς, η ρύθμιση της παραγράφου 1 των
«Ειδικών ρυθμίσεων» του αυτού άρθρου, κατά την οποία
«σε κάθε Τμήμα ορίζονται να υπηρετούν κατά κανόνα
μέχρι πέντε (5) υπάλληλοι» είναι αντίθετη προς την προΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1432/09.04.2021
αναφερθείσα κοινή απόφαση και πρέπει να διαγραφεί ή
να τροποποιηθεί σε συμφωνία προς αυτήν.
7. Επειδή, με την υπό έγκριση απόφαση προστίθεται
στο ως άνω άρθρο με τίτλο «Ειδικές Ρυθμίσεις» παράγραφος 10, κατά την οποία η συναλλαγή με το κοινό
για την κατάθεση και παραλαβή δικογράφων, καθώς και
οποιαδήποτε άλλη εργασία πραγματοποιείται από τις
08.30 έως τις 14.00. Η ρύθμιση αυτή, η οποία αποσκοπεί
στην εξυπηρέτηση της λειτουργίας των υπηρεσιών του
Διοικητικού Πρωτοδικείου Πειραιώς, ευρίσκει καταρχήν έρεισμα στην προαναφερθείσα νομοθετική εξουσι-
οδότηση του άρθρου 17 στοιχείο Α παράγραφος 5 του
Κ.Ο.Δ.Κ.Δ.Λ., διότι, κατά την έννοια της διατάξεως αυτής,
η καθιέρωση ωραρίου συναλλαγής με το κοινό αποτελεί
ζήτημα που ανάγεται στην εσωτερική οργάνωση των
υπηρεσιών των δικαστηρίων και στην εύρυθμη διεξαγωγή των εργασιών τους (αποφάσεις 28/2016, 20/2018,
10/2020 της Ολομέλειας του ΣτΕ σε συμβούλιο). Με τα
δεδομένα αυτά και λαμβανομένου επίσης υπόψη ότι έχει
ήδη εκδοθεί η 1646/25.5.2018 απόφαση της Γενικής Επιτρόπου της Επικρατείας των Τακτικών Διοικητικών Δικα-
στηρίων, με την οποία ορίζεται ως ημερομηνία ενάρξεως
της διαδικασίας ηλεκτρονικής καταθέσεως εισαγωγικών
δικογράφων κύριας και προσωρινής δικαστικής προστασίας στο Διοικητικό Πρωτοδικείο Πειραιώς η 29η Μαΐου
2018, νομίμως περιορίζεται, με την προμνημονευθείσα διάταξη, το ωράριο συναλλαγής με το κοινό (πρβλ.
αποφάσεις 28/2016, 20/2018, 10/2020 της Ολομέλειας
του ΣτΕ σε συμβούλιο). Θα ήταν, πάντως, ενδεδειγμένο
(αποφάσεις 20/2018, 10/2020 της Ολομέλειας του ΣτΕ σε
συμβούλιο), ενόψει και της ανάγκης επαρκούς ενημερώσεως των ενδιαφερομένων για την εισαγόμενη ρύθμιση,
να προστεθεί στον Κανονισμό μεταβατική διάταξη, η
οποία να ορίζει ότι η ως άνω διάταξη θα ισχύσει ένα
μήνα μετά τη δημοσίευση του παρόντος Κανονισμού
στην Εφημερίδα της Κυβερνήσεως.
8. Επειδή, οι λοιπές επιχειρούμενες με την υπό έγκριση
απόφαση τροποποιήσεις των διατάξεων των άρθρων
1, 2, 3, 4, 5, 5Α, 6, 7, 8, 9, 10 και 12 του ισχύοντος Κανονισμού και η κωδικοποίηση αυτών δεν προκαλούν
παρατηρήσεις και πρέπει να εγκριθούν. Επισημαίνεται
ότι, ενόψει της κωδικοποιήσεως, το άρθρο 5Α πρέπει να
αναριθμηθεί σε άρθρο 6 και, ακολούθως, να αναριθμηθούν και όλα τα επόμενα αυτού άρθρα. Τέλος, πρέπει να
αποφεύγεται η χρήση του μελλοντικού χρόνου, καθώς
επίσης και των συντομογραφιών «π.χ.» και «κ.λπ.».
9. Επειδή, κατόπιν των ανωτέρω, πρέπει να εγκριθεί
εν μέρει η ως άνω, 2/2019, απόφαση της Ολομέλειας
των Δικαστών του Διοικητικού Πρωτοδικείου Πειραιώς
σε συμβούλιο και να αναπεμφθεί ο υποβληθείς Κανονισμός Εσωτερικής Υπηρεσίας του εν λόγω Δικαστηρίου,
κατά το μη εγκριθέν μέρος του, στο αυτό όργανο, προκειμένου να προβεί στις απαιτούμενες τροποποιήσεις
ως προς τον αριθμό και τα αντικείμενα των Τμημάτων
της Γραμματείας.
Διά ταύτα
Εγκρίνει εν μέρει την 2/2019 απόφαση της Ολομέλειας
των Δικαστών του Διοικητικού Πρωτοδικείου Πειραιώς
σε συμβούλιο και αναπέμπει, κατά τα λοιπά, τον Κανονισμό Εσωτερικής Υπηρεσίας του Δικαστηρίου αυτού στο
ίδιο όργανο, προκειμένου να προβεί στις απαιτούμενες
τροποποιήσεις, κατά το σκεπτικό.
Για την πιστοποίηση των ανωτέρω συντάσσεται το
παρόν πρακτικό.
Ο Πρόεδρος
Η Γραμματέας
ΑΘΑΝΑΣΙΟΣ ΡΑΝΤΟΣ
ΕΛΕΝΗ ΓΚΙΚΑ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(2)
Στην υπό στοιχεία Δ.Α.Ε.Φ.Κ.-Κ.Ε./6350/Α325/11.3.2021
κοινή υπουργική απόφαση που δημοσιεύθηκε στην Εφημερίδα της Κυβερνήσεως (Β’ 964), στη σελίδα 11270,
στην Α’ στήλη, μετά την εικοστή όγδοη σειρά εκ των
άνω, απαλείφεται το εξής κείμενο:
«και στις οποίες ανακατασκευάζονται τα νέα κτήρια».
(Από το Υπουργείο Υποδομών και Μεταφορών)
Ι
(3)
Στην στην υπό στοιχεία Δ.Α.Ε.Φ.Κ.-Κ.Ε./26169/Α325/
27.11.2020 κοινή υπουργική απόφαση που δημοσιεύθηκε στην Εφημερίδα της Κυβερνήσεως (Β’ 5293), στη σε-
λίδα 58844, στη Β’ στήλη, μετά την δέκατη όγδοη σειρά
εκ των άνω, απαλείφεται το εξής κείμενο:
«και στις οποίες ανακατασκευάζονται τα νέα κτήρια ».
(Από το Υπουργείο Υποδομών και Μεταφορών)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1432/09.04.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210201432.pdf | Tokens: 15922]